CELEX: 62010CN0137
Language: fi
Date: 2010-03-15 00:00:00
Title: Asia C-137/10: Ennakkoratkaisupyyntö, jonka Conseil d’État (Belgia) on esittänyt 15.3.2010 — Euroopan yhteisöt v. Région de Bruxelles-Capitale

5.6.2010   
            
            
               FI
            
            
               Euroopan unionin virallinen lehti
            
            
               C 148/15
            
         Ennakkoratkaisupyyntö, jonka Conseil d’État (Belgia) on esittänyt 15.3.2010 — Euroopan yhteisöt v. Région de Bruxelles-Capitale
   (Asia C-137/10)
   2010/C 148/24
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Kantaja: Euroopan yhteisöt
   
      Vastaaja: Région de Bruxelles-Capitale
   
      Ennakkoratkaisukysymykset
   
   
               1)
            
            
               Onko Euroopan yhteisön perustamissopimuksen 282 artiklaa ja erityisesti tämän artiklan toiseen virkkeeseen sisältyviä termejä ”tällöin yhteisöä edustaa komissio” tulkittava siten, että toimielimellä on pätevä valtuutus voidakseen edustaa yhteisöä pelkästään siten, että komissio on antanut valtuutuksen, jolla se on delegoinut tälle toimielimelle valtansa edustaa yhteisöä oikeudessa, riippumatta siitä, onko tässä valtuutuksessa nimetty erikseen luonnollinen henkilö, jolla on oikeus edustaa delegoinnin saanutta toimielintä?
            
         
               2)
            
            
               Mikäli edelliseen kysymykseen vastataan kieltävästi, voiko Conseil d’Etat’n kaltainen kansallinen tuomioistuin tarkastaa, voidaanko unionin toimielimen, jonka komissio on Euroopan yhteisön perustamissopimuksen 282 artiklan toisen virkkeen mukaisesti valtuuttanut asianmukaisesti toimimaan oikeudessa, tekemä valitus ottaa tutkittavaksi selvittämällä, edustaako tätä toimielintä asianmukainen luonnollinen henkilö, jolla on oikeus saattaa asia kansallisen tuomioistuimen käsiteltäväksi?
            
         
               3)
            
            
               Toissijaisesti, mikäli edelliseen kysymykseen on vastattava myöntävästi, onko Euroopan yhteisön perustamissopimuksen 207 artiklan 2 kohdan ensimmäisen alakohdan ensimmäistä virkettä ja erityisesti termejä ”häntä avustaa varapääsihteeri, joka vastaa pääsihteeristön toiminnasta”, tulkittava siten, että neuvoston varapääsihteeri voi pätevästi edustaa neuvostoa voidakseen tehdä valituksen kansallisille tuomioistuimille?